פול מוני (שחקן)

פול מוני (באנגלית: Paul Muni; 22 בספטמבר 1895 – 25 באוגוסט 1967) היה שחקן במה וקולנוע אמריקני ממוצא יהודי. נמנה בשנות ה-30 על הכוכבים הבולטים והמצליחים ביותר של אולפני וורנר.

ביוגרפיה 
נולד בשם משולם מאיר וייזנפרוינד בלבוב שבמזרח גליציה, וב-1902 היגרה משפחתו עמו לארצות הברית. בעודו ילד החל להופיע בתיאטרון הומוריסטי יחד עם הוריו (1908–1913), אחר כך עם להקות נודדות בארצות הברית (1914–1917) ובתיאטרון האומנותי היידי בניו יורק (1918-1925).
בשנת 1921 נישא לבלה לבית פינקל, שהייתה גם היא שחקנית בתיאטרון היידי.
ב-1926 הופיע לראשונה באנגלית בהצגה בברודוויי.
בשנת 1929 חתם על חוזה באולפני פוקס והחל קריירה מצליחה בקולנוע.
על משחקו בסרטו הראשון בשנת 1929 היה מועמד לפרס האוסקר.
מסרטיו החשובים:
 1932 - פני צלקת.
 1936 - חיי לואי פסטר.
 1937 - חייו של אמיל זולא בתור אמיל זולא.
 1937 - האדמה הטובה (על פי ספרה של פרל בק).
 1945 - שיר שייזכר, על חייו של פרדריק שופן.

בשנת 1946 הופיע במחזהו הפרו-ציוני "דגל נולד" של בן הכט.

מוני היה מועמד לאוסקר 6 פעמים וזכה בפרס אוסקר לשחקן הטוב ביותר בשנת 1936.
לאחר פרישתו ממשחק עבר עם רעייתו לקליפורניה.

שמו מונצח בשדרת הכוכבים של הוליווד.

קישורים חיצוניים

 
 
 

יהודים גליציאנים
שחקני קולנוע וטלוויזיה יהודים אמריקאים
זוכי פרס טוני: שחקנים
זוכי אוסקר: השחקן הטוב
אישים שהונצחו בשדרת הכוכבים של הוליווד: קולנוע
מהגרים מפולין לארצות הברית
זוכי גביע וולפי
זוכי פרס דונלדסון

אמריקאים שנולדו ב-1895
אמריקאים שנפטרו ב-1967